Odense Adresse-Contoirs Efterretninger, 1847-02-27
Den roeskildske Jernbane nærmer sig nu stærkt, sin Fuldendelse, og, om ikke før, vil den med Sikkerhed, blive aabnet i Mai Maaned. Det er imidlertid kun en liden Deel af den sjællandske Jernbane, og den største Deel, Fuldendelsen til Korsøer, staaer tilbage. Bliver denne Deel ikke fuldendt, saa bliver det Hele kun Stykkeværk, men den maa fuldendes, og den vil derfor ogsaa blive det; det er en Nødvendighed, ikke mindre for Actionairerne end for Staten, der ikke tør undlade at benytte et af Civilisationens vigtigste og af alle andre Stater afbenyttede Kommunicationsmidler, og der, naar den først har tilladt dens Borgere at sætte en umaadelig Capital i et Foretagende, hvis Statsvigtighed den maa have erkjendt, ogsaa maa ansee sig moralsk forpligtet til at opretholde dette Foretagende. Regjeringen har ogsaa givet Løfte om at ville tegne sig for 1/2 Part af Actierne i Korsøerbanen, naar de andre 3/4 Parter ere tegnede, men uagtet den Tillid, Regjeringen derved har viist til Foretagendet, ere dog Roeskildebanens Actier siden den Tid sunkne betydeligt, hvilket deels maa tilskrives de ufordeelagtige Conjuncturer for Actieforetagender i Almindelighed, og deels den uheldige Omstændighed, at der ved Baneregnskabets Slutning har viist sig en Underbalance af 220,000 Rbd. (Loll.-Falst. A.)"En Velunderrettet skriver i Flyveposten angaaende den til i Mandags Aftes bestemte Concert i Kjøbenhavns Casino: Den Aftale, der tidligere er skeet mellem Bestyrelsen og Hr. Lumbye, har været saaledes, at der i lang Tid skulde gives Concerter i den store Sal med stort Orchester og først senere skulde der gives Conversations-Concerter med det mindre Orchester. Den nye Bestyrelse derimod vilde allerede den anden Aften have den mindre Concert, hvilket under andre Omstændigheder ogsaa kunde skeet, men Man underrettede først Hr. Lumbye derom Søndag Aften (Loverdag Aften har det dog senest været indleveret til Trykkeriet). Hvem har altsaa viist Tilsidesættelse af den skyldige Agtelse mod Publikum, Jngen anden end Bestyrelsen, som, da Hr. Lumbye tilbød sig at spille Mandag Aften med det lille Orchester, imod at erholde Honorar som fordet større Orchester (som en Erstatning for de Jkkedeeltagende blandt Personalet ifølge de tidligere Løfter), blev der svaret, at saa vilde Man sætte Contraplakater. Altsaa hellere dette end vove omtrent 3040 Rbd. for den Aften, og derefter affatte en Contract for Fremtiden."Hr. Fischer i Kjøbenhavn, store Kjøbmagergade Nr. 66, averterer til Salg Jordskokker eller Jordæbler (Helianthus tuberosus), der i 10 Aar, i hvilken Tid han har dyrket dem, endnu ikke have slaaet feil for ham og som skulle være meget velsmagende til Mad. Ogsaa til Brød har han forsøgt at benytte dem, nemlig blandet med Meel. De lægges ganske som Kartofler og have den Fordeel at de kunne staae ude om Vinteren; de sætte ingen Blomster, men en Stamme fra 3 til 6 Fod, begynde at sætte Knolde i Juli og pleie først at være fuldmodne sidst i October; de behøve kun at hyppes 1 Gang og give større Udbytte end Kartofler. Han har i flere Aar havt 24 Fold i god Jord. Man kan ogsaa i flere Aar avle efter et Aars Udlæg, da de efterlade en Deel smaae Knolde som villig groe Aaret efter. Flere kjøbenhavnske Frugthandlere have faaet af dem.